Diari Oficial de la Generalitat Valenciana


Sumari del DOGV 7473, del 25-02-2015 (2015/1591)

RESOLUCIÓ de 19 de febrer de 2015, de la Direcció General de Recursos Humans de la Sanitat, per la qual es convoca la provisió, pel sistema de lliure designació, del lloc número 47180, subdirector/a general de Posicionament Terapèutic i Farmaeconomia, dependent de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/1591


Data del document
:   19-02-2015

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de febrer de 2015, de la Direcció General de Recursos Humans de la Sanitat, per la qual es convoca la provisió, pel sistema de lliure designació, del lloc número 47933, subdirector/a general de Posicionament Terapèutic i Farmaeconomia, dependent de la Conselleria de Sanitat. [2015/1591]  
Vist que està vacant el lloc número 47258, subdirector/a general de Posicionament Terapèutic i Farmaeconomia, dependent de la Conselleria de Sanitat, el sistema de provisió del qual és el de lliure designació. D'acord amb el que disposa la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i les relacions vigents de llocs de treball de naturalesa funcionarial, la gestió de les quals està atribuïda a la Conselleria de Sanitat, aprovades per la Resolució de 14 de novembre de 2014, del conseller de Sanitat (DOCV 7411, 26.11.2014) i la correcció d'errors d'esta (DOCV 7427, 19.11.2014), i en virtut de la competència atribuïda pels articles 18 i 19.2.b del Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, resolc:   
  
Convocar per a la seua provisió, pel sistema de lliure designació, el lloc de treball les característiques del qual s'especifiquen en l'annex II, d'acord amb les bases següents:  
  
Primera. Requisits dels participants  
Podrà participar en esta convocatòria, conforme requerix la classificació del lloc:  
- El personal estatutari sanitari fix de categories amb la titulació de llicenciats amb títol d'especialista en Ciències de la Salut o llicenciats sanitaris (art. 6.2.a de la Llei 55/2003, de 16 de desembre, de l'Estatut Marc del Personal Estatutari dels Servicis de Salut.  
- El personal funcionari de carrera d'administració especial del cos superior tècnic d'Administració sanitària de l'Administració de la Generalitat, cos/escala A1-S02.  
- El personal funcionari de carrera d'administració especial del cos superior tècnic de salut pública de l'Administració de la Generalitat, cos/escala A1-S03.  
- El personal funcionari de carrera d'administració especial del cos superior tècnic d'Inspecció de Servicis Sanitaris de l'Administració de la Generalitat, cos/escala A1-S05.  
No podrà participar en esta convocatòria el personal que es trobe inhabilitat per a l'exercici de funcions públiques, professionals o de la Seguretat Social.  
  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils ?comptats des de l'endemà de la publicació d'esta convocatòria en el Diari Oficial de la Comunitat Valenciana- en el Registre General de la Conselleria de Sanitat, de les seues direccions territorials o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà:  
Còpia degudament compulsada del DNI de la persona sol·licitant.  
Currículum professional, incloent-hi preferentment els mèrits acadèmics i/o l'experiència professional en l'exercici de llocs de treball amb funcions semblants a què es concursa.  
Una memòria, que consistirà en una anàlisi del lloc de treball sol·licitat, les seues característiques, les condicions, els mitjans necessaris, les propostes de millora en el desenrotllament de les funcions i totes aquelles altres qüestions que l'aspirant considere d'interés o importància. La seua extensió no podrà excedir de 20 folis.  
  
Tercera. Comissió de valoració  
La valoració dels/de les candidats/es la farà una comissió de valoració que es constituirà a este efecte en els termes que es fixen en la normativa aplicable.  
La comissió de valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Quarta. Adjudicació de destinacions  
Finalitzat el termini de presentació d'instàncies, la comissió de valoració procedirà a la valoració de la documentació presentada pels candidats. Podrà procedir-se, si és el cas, a l'entrevista personal. En cas de realitzar-se, l'entrevista serà pública i es realitzarà en un acte únic o en el menor nombre de sessions necessàries amb la menor dilació possible en el temps. En l'entrevista es comprovaran i valoraran els coneixements del lloc de treball sol·licitat, així com l'aptitud, l'eficàcia i l'experiència professional de l'aspirant i quantes circumstàncies es precisen per al millor desenrotllament de les funcions. Es valorarà, a més, la capacitat d'iniciativa, la productivitat i el nivell de responsabilitat de l'aspirant.  
Finalitzada la selecció, la comissió de valoració formularà una proposta de resolució, que es farà pública en la pàgina web de la Conselleria de Sanitat i als taulers d'anuncis dels servicis territorials de Sanitat a Castelló, Alacant i València, i es concedirà, a les persones interessades, un termini de 10 dies hàbils per a al·legar i justificar el que estimen pertinent davant de la comissió de valoració.  
Transcorregut el termini assenyalat, la comissió de valoració resoldrà les possibles al·legacions i elevarà la proposta d'adjudicació definitiva i no vinculant al director general de Recursos Humans de la Sanitat.  
  
Quinta. Resolució de la convocatòria  
A la vista de la proposta d'adjudicació de la comissió de valoració, el director general de Recursos Humans de la Sanitat dictarà, si és el cas, la resolució d'adjudicació del lloc de treball, la qual serà publicada en el Diari Oficial de la Comunitat Valenciana, en la qual s'indicarà expressament la data en què haurà d'efectuar-se la presa de possessió i, si és el cas, el cessament en l'actual lloc de treball.  
No obstant això, el director general de Recursos Humans de la Sanitat podrà resoldre que es declare deserta la convocatòria, a pesar de l'existència de persones candidates que reunisquen els requisits mínims exigits, si considera que cap d'estes resulta idònia per a exercir el lloc convocat.  
En el cas que els concursants triats renunciaren al càrrec abans de la presa de possessió, es formularà una proposta de nomenament nova.  
  
El personal nomenat per a l'exercici d'un lloc de treball per lliure designació podrà ser cessat discrecionalment per l'autoritat que va acordar el seu nomenament.  
Esta convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.  
  
Sexta. Recursos  
Esta resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat esta resolució en el termini d'un mes a comptar des de l'endemà de la publicació o, alternativament, de no interposar l'esmentat recurs de reposició, interposar un recurs contenciós administratiu davant del jutjat contenciós administratiu de la ciutat de València, en el termini de dos mesos comptadors des de l'endemà de la publicació d'esta resolució.  
  
  
València, 19 de febrer de 2015.- El director general de Recursos Humans de la Sanitat, Javier Lázaro Lorente.  
  
ANEXO II  
  
Lloc de treball que es convoca  
1. Lloc de treball número: 47660.  
Nom del lloc: subdirector/a general de Posicionament Terapèutic i Farmaeconomia.  
Conselleria/Organisme: Conselleria de Sanitat.  
Centre de destinació: servicis centrals de la Conselleria de Sanitat.  
Localitat lloc: València.  
Naturalesa: funcionarial.   
Sector: S (especial/estatutari)  
Classificació: A1 30 B.  
Forma de provisió: lliure designació.  
Funcions:  
- Programar, dirigir, supervisar i retre comptes dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit.  
- Dirigir i coordinar les unitats inferiors.  
  
Requisits: A1-S02, A1-S03, A1-S05, P. Est.